# Monika Zgustová

Monika Zgustová (Praga, 22 de març de 1957) és una escriptora i traductora txeca.

## Biografia

Estudià literatura comparada als Estats Units i actualment viu a Catalunya. Ha traduït nombrosos títols del txec i del rus al català. Les seves traduccions d'autors tan reconeguts com Bohumil Hrabal, Vaclav Havel, Jaroslav Hašek, Milan Kundera són impecables. Ha traduït una seixantena de llibres del txec i del rus al català i al castellà. Les seves traduccions li han merescut diversos reconeixements com el Premi de les Lletres Catalanes 1991, l'"European Translation Prize", 1994, o el Premi Ciutat de Barcelona 1995, el "Premio de traducción Ángel Crespo" 2010 entre d'altres. Com a escriptora ha publicat diverses novel·les; amb l'obra La nit de Vàlia, li van atorgar el Premi Joaquim Amat i Piniella 2014. Ha col·laborat en diferents publicacions periòdiques com ara: El País, La Vanguardia, Ara, La Maleta de Portbou...
De les seves obres destaquen: La dona silenciosa (2005), finalista del Premio Nacional de Narrativa i escollida per La Vanguardia i El Periódico com un dels cinc millors llibres de l'any, i Jardí d'hivern (2009). El recull Contes de la lluna absent (2010) va rebre el Premi Mercè Rodoreda i amb la novel·la La nit de Vàlia (2013), inspirada en una història verídica al gulag soviètic, va rebre el Premi Joaquim Amat-Piniella 2014.

## Obra
### Novel·la

* La Dona dels cent somriures. (Proa, Barcelona, 2001)
* Menta fresca amb llimona. (Proa, Barcelona, 2002)
* La Dona silenciosa. (Quaderns Crema, Barcelona, 2005)
* Jardí d'hivern. (Proa, Barcelona, 2009)
* La Nit de Vàlia. (Proa, Barcelona, 2013)
* Les Roses de Stalin. (Galàxia Gutenberg, 2016) ed. també en castellà
* Vestides per a un ball a la neu. (Galàxia Gutenberg, 2017) ed. també en castellà
* Un revòlver per sortir de nit. (Galàxia Gutenberg, 2019) ed. també en castellà
* Ens vèiem millor en la foscor. (Galàxia Gutenberg, 2022) ed. també en castellà

### Relats

* Contes de la lluna absent (Proa, Barcelona, 2010)

### Traduccions

* Jaroslav Seifert. El crit dels fantasmes. (Mall, Barcelona, 1984)
* Fiodor Dostojevski. El petit heroi. (Columna, Barcelona, 1984)
* Co-autora al Diccionari rus-català, català-rus. (Enciclopèdia Catalana, Barcelona, 1985)
* Vaclav Havel. Audiència, Vernissatge. (Institut del Teatre, Barcelona, 1985)
* Milan Kundera. La Insostenible lleugeresa del ser. (Destino, Barcelona, 1986)
* Arkadi Strugatski. Stalker. (Pleniluni, Barcelona, 1986)
* Babel Isaak. Cavalleria roja. (Ed. 62, Barcelona, 1986)
* Milan Kundera. Amors ridículs. (Destino, Barcelona, 1987)
* Milan Kundera. El llibre del riure i de l'oblit. (Destino, Barcelona, 1988)
* Josef Skvorecky. El saxo baix. (Proa, Barcelona, 1988)
* Bohumil Hrabal. Una Solitud massa sorollosa. (Ed. 62, Barcelona, 1989) ed. també en castellà
* Bohumil Hrabal. Jo he servit al rei d'Anglaterra. (Destino, Barcelona, 1989) ed. també en castellà
* Bohumil Hrabal. Qui sóc jo. (Destino, Barcelona, 1989) ed. també en castellà
* Milan Kundera. El vals de l'adéu. (Destino, Barcelona, 1989)
* Bohumil Hrabal. Anunci d'una casa on ja no vull viure. (Ed. 62, Barcelona, 1990)
* Milan Kundera. La immortalitat. (Destino, Barcelona, 1990)
* Vaclav Havel. Paraules sobre la paraula. (Llibres de l'Índex, Barcelona, 1990)
* Bohumil Hrabal. Personatges en un paisatge d'infància. (Destino, Barcelona, 1991) ed. també en castellà
* Karel Capek. D'una butxaca i de l'altra. (Ed. 62, Barcelona, 1991)
* Bohumil Hrabal. Noces a casa. (Destino, Barcelona, 1993) ed. també en castellà
* Bohumil Hrabal. La petita ciutat on es va aturar el temps. (Destino, Barcelona, 1995) ed. també en castellà
* Jaroslav Hasek. Les Aventures del bon soldat Svejk. (Proa, Barcelona, 1995) ed. també en castellà.
* Vaclav Havel. Anticodis. (Tabelaria, Barcelona, 2003)
* Bohumil Hrabal. El meu gat Autícko (Galàxia Gutenberg, Barcelona, 2016) ed. també en castellà

### Biografies

* Els fruits amargs del jardí de les delícies : vida i obra de Bohumil Hrabal (Destino, Barcelona 1996) ed. també en castellà: (Galàxia Gutenberg, Barcelona, 2014)
* La intrusa. Retrat íntim de Gala Dalí. (Galàxia Gutenberg, 2018) ed. també en castellà

## Referències

* ↑ «Monika Zgustová». Gran Enciclopèdia Catalana. Barcelona: Grup Enciclopèdia Catalana.
* 1 2 «Qui és qui. Institució de les Lletres Catalanes». [Consulta: 19 setembre 2014].
* ↑ «Pàgina web de l'autora». [Consulta: 19 setembre 2014].
* ↑ «Monika Zgustova al CCCB». Arxivat de l'original el 2014-10-06. [Consulta: 19 setembre 2014].
* ↑ «Monika Zgustova». Visat: la revista digital de literatura i traducció del Pen Català. [Consulta: 19 setembre 2014].